AQSh Davlat kotibi Jon Kerri Xitoy hukumatini Janubiy Xitoy dengizidagi bahsli hududlar masalasi bo‘yicha keskinlikni kamaytirish uchun choralar ko‘rishga chaqirmoqda, deb xabar bermoqda Reuters axborot agentligi. Kerri, shuningdek, Pekin da’vo qilayotgan hududlarning o‘lchamlari borasida xavotir bildirdi. Kerri bu haqda Xitoy Tashqi ishlar vaziri bilan bo‘lgan matbuot anjumanida ma’lum qildi.